

Οί 9 ί(Λΐ 5 ^ 9 ηεοΙ 6γ I 
ΤΗθοϋοΓοε Μουιηαρι 
θείε: 2007.07.^0:34:41 
ΕΕ5Τ 
Ρθ35θπ: δίβΠθο ΡϋΡ 
(βΓηόβεΙεΙβοΙ) ι 
ίοθ3ίίοπ: Α0τβ|5, ΕΙΙίγιϊΚο 
Τ γρ09Γ3ίί0 


2119 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 300 

18 Ιουλίου 2007 


ΠΕΡ ΙΕΧΟΜΕ ΝΑ 

Υπουργείο Οικονομίας και Οικονομικών.1 

» Ανάπτυξης.2 

Νομαρχιακές Αυτοδιοικήσεις.3 


ΥΠΟΥΡΓΕΙΟ 

ΟΙΚΟΝΟΜΙΑ Σ ΚΑΙ ΟΙΚ ΟΝΟΜΙΚΩΝ 

(ΐ) 

Με την υπ’ αριθμ. 1025344/1566/Β0011/6.7.2007 πράξη 
του Υπουργού Οικονομίας και Οικονομικών που εκδόθη- 
κε σύμφωνα με τις κείμενες διατάξεις, εγκρίνεται το υπ’ 
αριθμ. 127/9.3.2007 πρακτικό συνεδρίασης του Διοικητι¬ 
κού Συμβουλίου του Ιδρύματος Θεμ. και Νικ. Βαλσαμάκη, 
αναφορικά με την επανεκλογή ως μέλους αυτού με την 
ιδιότητα του Προέδρου της Άλμας Βαλσαμάκη για την 
τριετία μέχρι τον Απρίλιο του 2010. 

Με την υπ’ αριθμ. 1093602/1567/Β0011/6.7.2007 πράξη 
του Υπουργού Οικονομίας και Οικονομικών της που εκ- 
δόθηκε σύμφωνα με τις κείμενες διατάξεις, εγκρίνε- 
ται το υπ’ αριθμ. 124/20.10.2006 πρακτικό συνεδρίασης 
του Διοικητικού Συμβουλίου του Ιδρύματος Θεμ. και 
Νικ. Βαλσαμάκη, αναφορικά με την επανεκλογή ως μέ¬ 
λους αυτού του Γεωργίου Βλάχου για την τριετία μέ¬ 
χρι 30.11.2009. 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 


Αριθμ. 2/33512/0022 

Καθορισμός της μηνιαίας αποζημίωσης των μελών 
της Επιτροπής Πολιτικής Ηλεκτρονικών Επικοινωνιών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του άρθρου 5 του ν. 3431/2006 (Α' 13) «Περί Ηλε¬ 
κτρονικών Επικοινωνιών και άλλες διατάξεις». 


β. Του άρθρου 17 του ν. 3205/2003 (Α' 297) «Μισθολο- 
γικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. και Ο.Τ.Α. μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις». 

γ. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98). 

δ. Του π.δ. 293/1999 (Α' 263) «Οργανισμός του Υπουρ¬ 
γείου Μεταφορών και Επικοινωνιών», όπως ισχύει. 

2. Την υπ’ αριθμ. Οικ.13459/445/1.3.2007 (Υ.Ο.Δ.Δ. 114) 
απόφαση του Υπουργού Μεταφορών και Επικοινωνιών 
«Συγκρότηση Επιτροπής Πολιτικής Ηλεκτρονικών Επι¬ 
κοινωνιών». 

3. Την υπ’ αριθμ. 2/80345/0004/8.11.1999 (Β' 2040) κοινή 
υπουργική απόφαση «Μεταβίβαση εξουσίας υπογραφής 
σύμφωνα με το άρθρο 7 παρ. 1 του ν. 1943/1991». 

4. Το γεγονός ότι από τις διατάξεις της παρούσας 
απόφασης προκαλείται δαπάνη, η οποία εκτιμάται ότι 
θα ανέλθει περίπου στο ποσόν των 36.000 ευρώ, για το 
τρέχον οικονομικό έτος, και των 43.200 ευρώ περίπου, 
για κάθε επόμενο οικονομικό έτος, και καταβάλλεται 
από το εκάστοτε διαθέσιμο αποθεματικό της Ε.Ε.Τ.Τ. 

5. Τις διατάξεις του αρθρ. 40 του ν. 849/1978 όπως 
τροποποιήθηκε και ισχύει, αποφασίζουμε: 

1. Καθορίζουμε μηνιαία αποζημίωση για τον Πρόεδρο, 
τα μέλη και το γραμματέα της Επιτροπής Πολιτικής Ηλε¬ 
κτρονικών Επικοινωνιών που συγκροτήθηκε με την υπ’ 
αριθμ. Οικ. 13459/445/1.3.2007 απόφαση του Υπουργού 
Μεταφορών και Επικοινωνιών ως ακολούθως: 

α) Για τον Πρόεδρο το ποσό των 350 ευρώ. 

β) Γ ια έκαστο των μελών το ποσό των 300 ευρώ. 

γ) Γ ια το γραμματέα το ποσό των 250 ευρώ. 

2. Η ανωτέρω αμοιβή καταβάλλεται στους δικαιούχους 
ανά τρίμηνο, κατόπιν: 

α) Βεβαίωσης του Γ ενικού Γ ραμματέα Επικοινωνιών, με 
την οποία πιστοποιείται το έργο της Επιτροπής, και 

β) Βεβαίωσης του Προέδρου της Επιτροπής, με την 
οποία πιστοποιείται ο αριθμός των συνεδριάσεων, στις 
οποίες συμμετείχε κάθε μέλος της Επιτροπής και ο 
γραμματέας, καθώς και ότι η αμοιβή των συμμετεχόντων 
στην Επιτροπή υπαλλήλων του Υπουργείου Μεταφορών 

και Επικοινωνιών και της Ε.Ε.Τ.Τ., καταβάλλεται για τις 
συνεδριάσεις που πραγματοποιήθηκαν εκτός του χρό¬ 
νου απασχόλησής τους. 

Η ανωτέρω μηνιαία αμοιβή καταβάλλεται με την προϋ¬ 
πόθεση συμμετοχής σε τέσσερις συνεδριάσεις το μήνα. 
Σε περίπτωση συμμετοχής σε λιγότερες συνεδριάσεις 
η αποζημίωση περικόπτεται ανάλογα. 

3. Η παραπάνω αποζημίωση υπόκειται στους περιορι¬ 
σμούς της παρ. 5 του άρθρου 17 του ν. 3205/2003. 

Η απόφαση αυτή η οποία ισχύει από 20.3.2007 να 
δημοσιευθεί στην Εφημερίδα της Κυβερνήσεως. 

Αθήνα, 11 Ιουλίου 2007 
Οι Γενικοί Γραμματείς 

Δημοσιονομικής Πολιτικής του Υπουργείου 

του Υπουργείου Μεταφορών και 

Οικονομίας και Οικονομικών Επικοινωνιών 

ΓΕΩΡΓΙΟΣ ΚΟΥΡΗΣ ΣΙΜΟΣ ΣΙΜΟΠΟΥΛΟΣ 


Αριθμ. 2379/0051 

Σύσταση ελεγκτικής ομάδας για τη διενέργεια ελέγ¬ 
χου σε πράξη του Επιχειρησιακού Προγράμματος 
ΕΛΛΑΛΑ/ΒΟΥΛΓΑΡΙΑ της Κοινοτικής Πρωτοβουλίας 
ΙΝΤΕΒΒΕΘ III Α/ ΡΗΑΒΕ ΟΒΟ, η οποία συγχρηματο- 
δοτείται από το ΕΤΠΑ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ Α' 251), 
όπως τροποποιήθηκε με το άρθρο 23 του ν. 3148/2003 
(ΦΕΚ Α' 136). 

2. Τις διατάξεις του άρθρου 25 παρ. 1 του ν. 3492/2006 
«Οργάνωση συστήματος ελέγχου για τη διασφάλιση 
της χρηστής δημοσιονομικής διαχείρισης του Κρατικού 
Προϋπολογισμού και των εκτός του Κρατικού Προϋπο¬ 
λογισμού φορέων και άλλες διατάξεις» (ΦΕΚ Α' 210). 

3. Την υπ’ αριθμ. 37930/ΔΙΟΕ1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β' 1432), όπως 
τροποποιήθηκε με την υπ’ αριθμ. 5733/ΔΙΟΕ 179/9.2.2006 
(ΦΕΚ Β' 204) όμοια. 

4. Την υπ’ αριθμ. 10536/ΔΙΟΕ/291/10.3.2006 απόφαση 
του Υπουργού Οικονομίας και Οικονομικών «Μεταβίβα¬ 
ση αρμοδιοτήτων και εξουσιοδότηση υπογραφής «Με 
εντολή Υπουργού» στους Γενικούς Γραμματείς κ.λπ.» 
(ΦΕΚ Β' 302). 

5. Την υπ’ αριθμ. 2/34257/0004/20.6.2006 απόφαση του 
Υπουργού Οικονομίας και Οικονομικών «Τροποποίηση 
της υπ’ αριθμ. 10536/ΔΙΟΕ/291/10.3.2006 απόφασης του 
Υπουργού Οικονομίας και Οικονομικών «Μεταβίβαση αρ¬ 
μοδιοτήτων και εξουσιοδότηση υπογραφής «Με εντολή 
Υπουργού» στους Γ ενικούς Γ ραμματείς κλπ.» (Α 302)» 
(ΦΕΚ Β' 792). 

6. Την υπ’ αριθμ. 2/30149/0022/14.6.2006 απόφαση του 
Υφυπουργού Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000)» (ΦΕΚ Β' 879). 

7. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 


ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ. 6) του ν. 2860/2000» (ΦΕΚ Β' 310). 

8. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2007. 

9. Το εγκεκριμένο ετήσιο πρόγραμμα Τεχνικής Βοή¬ 
θειας της Ε.Δ.ΕΛ. για το έτος 2007. 

10. Την ανάγκη διενέργειας ουσιαστικού ελέγχου σε 
πράξη του Ε.Π. ΕΛΛΑΔΑ/ΒΟΥΛΓΑΡΙΑ της Κ.Π. ΙΝΤΕΒΒΕΘ 
III Α, όπως αναφέρεται, στο θέμα. 

11. Το γεγονός ότι από τις διατάξεις αυτής της από¬ 
φασης προκαλείται δαπάνη 1320 €, πλέον εργοδοτικών 
εισφορών, για την αμοιβή των ελεγκτών, η οποία θα 
καλυφθεί από το πρόγραμμα της Τεχνικής Βοήθειας 
της Ε.Δ.ΕΛ., αποφασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου: 

α) Στο σύστημα διαχείρισης του Τελικού Δικαιούχου, 
Υπουργείο Δημοσίας Τάξης/Αρχηγείο Ελληνικής Αστυ¬ 
νομίας. 

β) Στην Πράξη «Εξοπλισμός υπηρεσιών ελληνικής 
αστυνομίας για την αντιμετώπιση της λαθρομετανά¬ 
στευσης και του λαθρεμπορίου στις περιοχές των συ¬ 
νόρων της χώρας» του Επιχειρησιακού Προγράμματος 
ΕΛΛΑΔΑ/ΒΟΥΛΓΑΡΙΑ της Κοινοτικής Πρωτοβουλίας 
ΙΝΤΕΒΒΕΘ III Α/ΡΗΑΒΕ ΘΒΘ που συγχρηματοδοτείται 
από το ΕΤΠΑ. 

Η ελεγχόμενη πράξη εντάσσεται στον Άξονα Προτε¬ 
ραιότητας 1 «Διασυνοριακές Υποδομές» και στο Μέτρο 
1.2 «Βελτίωση της ασφαλείας των εξωτερικών συνόρων» 
με Κωδικό ΟΠΣ 106541. 

Συγκεκριμένα, ο έλεγχος αφορά τα: 

Υποέργο 3: «Προμήθεια αυτοκινήτων ασυρματοφόρων 
περιπολικών». 

Υποέργο 4: «Προμήθεια αυτοκινήτων επιβατηγών δια¬ 
φόρων». 

2. Μέλη της Ελεγκτικής ομάδας ορίζονται οι εξής: 

• Σεβαστή Διαμαντοπούλου, κλάδου ΠΕ Δημοσιονομι¬ 
κών, υπάλληλος της Διεύθυνσης Προγραμματισμού και 
Ελέγχων (Δ51) του Γ.Λ.Κ, ως συντονίστρια. 

• Ελένη Τρίμμη, κλάδου ΠΕ Δημοσιονομικών, υπάλ¬ 
ληλος της Διεύθυνσης Προγραμματισμού και Ελέγχων 
(Δ51) του Γ.Λ.Κ. 

• Μαραγκάκης Αριστοτέλης, κλάδου ΠΕ Μηχανικών 
Παραγωγής, υπάλληλος των ΕΛΤΑ, ως εμπειρογνώμων 
ιδιώτης. 

3. Ο έλεγχος θα διενεργηθεί κατά το χρονικό διά¬ 
στημα από 23.7.2007 έως και 28.7.2007 στην έδρα του 
Τελικού Δικαιούχου, «Υπουργείο Δημοσίας Τάξης/Αρ¬ 
χηγείο Ελληνικής Αστυνομίας», στην Αθήνα, καθώς και 
στις βάσεις στάθμευσης των αυτοκινήτων στους Νομούς 
Δράμας και Καβάλας. 

4. Έργο της Ελεγκτικής Ομάδας ειδικότερα είναι: 

- Ο έλεγχος του συστήματος διαχείρισης, παρακο¬ 
λούθησης και ελέγχου του Τελικού Δικαιούχου για τη 
συγκεκριμένη πράξη. 

- Η διαπίστωση της ύπαρξης επαρκούς διαδρομής 
ελέγχου σε επίπεδο Τελικού Δικαιούχου. 

- Ο έλεγχος της διαδικασίας ένταξης της ελεγχό¬ 
μενης πράξης στο Ε.Π. ΕΛΛΑΔΑ/ΒΟΥΛΓΑΡΙΑ της Κ.Π. 
ΙΝΤΕΒΒΕΘ III Α. 

- Η διαπίστωση της πορείας υλοποίησης της ελεγ¬ 
χόμενης πράξης και της πληρότητας και νομιμότητας 

των δικαιολογητικών και λοιπών παραστατικών στοιχεί¬ 
ων πληρωμών σύμφωνα με τις εθνικές και κοινοτικές 
διατάξεις. 

- Η επιτόπια εξακρίβωση της υλοποίησης του φυσικού 
αντικειμένου της πράξης. 

5. Μετά το πέρας του ελέγχου, θα συνταχθεί έκθε¬ 
ση με τα αποτελέσματα ελέγχου, σύμφωνα με την 
υπ’ αριθμ. 907/052/2.7.2003 (ΦΕΚ 878/Β/2.7.2003) κοινή 
υπουργική απόφαση. Η έκθεση θα υποβληθεί στη Διεύ¬ 
θυνση Προγραμματισμού και Ελέγχων (Δ51) του Γενικού 
Λογιστηρίου του Κράτους για εισήγηση στην Επιτροπή 
Δημοσιονομικού Ελέγχου (ΕΔΕΑ). 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση σύμφωνα με το υπό στοιχείο 
6 του προοιμίου της απόφασης. 

7. Η παρούσα αποτελεί και έγκριση μετακίνησης της 
ελεγκτικής ομάδας, με οποιοδήποτε μεταφορικό μέσο, 
συμπεριλαμβανομένου Ι.Χ. αυτοκινήτου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2007 

Με εντολή Υπουργού 

Ο Γ ενικός Διευθυντής 
Β. ΛΕΤΣΙΟΣ 

-♦- 

ΥΠΟΥΡ ΓΕΙΟ ΑΝΑΠ ΤΥΞΗΣ 

( 2 ) 

Αριθμ.Δ13/Β/Φ9.5.12/15410 

Διορισμός μέλους στη Ρυθμιστική Αρχή Ενέργειας. 


Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 4 του ν. 2773/1999 (ΦΕΚ 
286/Α/22.12.1999) «Απελευθέρωση της αγοράς ηλεκτρικής 
ενέργειας - Ρύθμιση θεμάτων ενεργειακής πολιτικής και 
λοιπές διατάξεις», όπως τροποποιήθηκε με τις διατάξεις 
του άρθρου 27 του ν. 3377/2005 (ΦΕΚ 202/Α/19.8.2005) 
«Αρχές και Κανόνες για την εξυγίανση της λειτουργίας 
και την ανάπτυξη βασικών τομέων του εμπορίου και της 
αγοράς - Θέματα Υπουργείου Ανάπτυξης». 

2. Τις διατάξεις του π.δ. 27/1999 (ΦΕΚ 19/Α) «Συγχώνευ¬ 
ση των Υπουργείων Τουρισμού, Βιομηχανίας, Ενέργειας 
και Τεχνολογίας και Εμπορίου στο Υπουργείο Ανάπτυ¬ 
ξης» και του π.δ. 122/2004 (ΦΕΚ 85/Α) «Ανασύσταση του 
Υπουργείου Τουρισμού». 

3. Την από 26.3.2007 αίτηση παραίτησης του Ν. Μαυ- 
ρομμάττη από τη θέση του μέλους της Ρυθμιστικής 
Αρχής Ενέργειας (ΡΑΕ), η οποία έγινε αποδεκτή από 
τον Υπουργό Ανάπτυξης 

4. Την υπ’ αριθμ. Δ13/Β/Φ9.5.12/13423/19.6.2007 απόφαση 
του Υπουργού Ανάπτυξης με την οποία προκηρύχθηκε 
η πλήρωση μιας (1) θέσης - μέλους της Ρυθμιστικής 
Αρχής Ενέργειας (ΡΑΕ) και η οποία δημοσιεύθηκε στον 
ημερήσιο τύπο. 

5. Το από 17.7.2007 πρακτικό της επιτροπής αξιολόγη¬ 
σης των αιτήσεων υποψηφιότητας για διορισμό μέλους 
στη Ρυθμιστική Αρχή Ενέργειας (ΡΑΕ). 

6. Την ανάγκη διορισμού ενός μέλους στη Ρυθμιστική 
Αρχή Ενέργειας (ΡΑΕ), αποφασίζουμε: 

Α. Διορίζουμε μέλος της Ρυθμιστικής Αρχής Ενέργει¬ 
ας (ΡΑΕ) τον Χριστοδούλου Κωνσταντίνο, Πτυχιούχο 


Μαθηματικών και Επιστήμης Υπολογιστών στη θέση 
του παραιτηθέντος, από 26.3.2007, μέλους της ΡΑΕ Ν. 
Μαυρομμάτη, του οποίου η αίτηση παραίτησης έγινε 
αποδεκτή από τον Υπουργό Ανάπτυξης. Η διάρκεια της 
θητείας του ορίζεται για το υπόλοιπο της θητείας του 
παραιτηθέντος μέλους, ήτοι μέχρι 30.9.2009. 

Β. Τα Μέλη της Ρυθμιστικής Αρχής Ενέργειας (ΡΑΕ) 
κατά τη διάρκεια της θητείας τους εμπίπτουν στις ρυθ¬ 
μίσεις των διατάξεων των παραγράφων 6, 7, 9, και 14 
του άρθρου 4 του ν. 2773/1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 17 Ιουλίου 2007 

Ο ΥΠΟΥΡΓΟΣ 

Δ. ΣΙΟΥΦΑΣ 


Αριθμ. 11996(ΦΟΡ)727 

Συγκρότηση Διοικητικού Συμβουλίου στο Κέντρο 
Ανανεώσιμων Πηγών Ενέργειας (ΚΑΠΕ). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του άρθρου 25 του ν. 1514/1985 «Ανάπτυξη της επι¬ 
στημονικής και τεχνολογικής έρευνας» (ΦΕΚ 13/Α). 

β. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

γ. Του άρθρου 4 του π.δ. 375/1987 με θέμα «Ιδρυση 
Νομικού Προσώπου Ιδιωτικού Δικαίου με την επωνυμία 
“Κέντρο Ανανεώσιμων Πηγών Ενέργειας (ΚΑΠΕ)”» (ΦΕΚ 
Α' 167). 

2. Την υπ’ αριθμ. 14874 (ΦΟΡ) 1682/12.12.1990 κοινή 
απόφαση των Υπουργών Προεδρίας της Κυβέρνησης 
και Βιομηχανίας, Ενέργειας και Τεχνολογίας με θέμα 
«Διεύρυνση του αριθμού των μελών του Δ.Σ. του ΚΑΠΕ» 
(ΦΕΚ 811 Β'). 

3. Το υπ’ αριθμ. ϋ3Κϋ ϋ(2003) 152816/4.11.2003 έγγρα¬ 
φο της Γενικής Διεύθυνσης Έρευνας της Ευρωπαϊκής 
Επιτροπής. 

4. Το υπ’ αριθμ. 8192/3.7.2007 έγγραφο του ΕΒΕΑ. 

5. Το υπ’ αριθμ. 3129/2.7.2007 έγγραφο του ΣΕΒ. 

6. Το υπ’ αριθμ. Γ.ΔΝΣ/2807/3.7.2007 έγγραφο της 
ΔΕΗ. 

7. Το γεγονός ότι από την έκδοση της παρούσας από¬ 
φασης, προκαλείται ετήσια δαπάνη ύψους 15.450 ευρώ, 
η οποία βαρύνει τα λειτουργικά έξοδα του Κέντρου, 
αποφασίζουμε: 

Α. Συγκροτούμε το Διοικητικό Συμβούλιο στο Κέντρο 
Ανανεώσιμων Πηγών Ενέργειας (ΚΑΠΕ) ως εξής: 

1. Αγαπητίδης Ιωάννης του Σωτηρίου, ως πρόεδρος. 

2. Καρβουνάκης Γεώργιος του Κωνσταντίνου, ως αντι¬ 
πρόεδρος. 

3. Ευσταθίου Παναγιώτης του Σταματίου, εκπρόσωπος 
ΔΕΗ, ως μέλος. 

4. Νικολετόπουλος Βασίλειος του Βρασίδα, εκπρόσω¬ 
πος ΕΒΕΑ, ως μέλος. 

5. Καμπεζίδης Χαράλαμπος του Δημητρίου, ως μέλος. 

6. Μαγκούτας Δημήτριος του Φωτίου, ως μέλος. 

7. Πλεμμένος Αντώνιος του Βασιλείου, ως μέλος. 

Β. Η θητεία του Διοικητικού Συμβουλίου ορίζεται τρι- 
ετής. 

Γ. Κάθε προηγούμενη απόφαση παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2007 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

ΝΟΜΑΡΧΙΑ ΚΕΣ ΑΥΤΟ ΔΙΟΙΚΗΣΕΙΣ 

(3) 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΑΘΗΝΩΝ - ΠΕΙΡΑΙΩΣ 
ΝΟΜΑΡΧΙΑ ΑΘΗΝΩΝ 

Με την υπ’ αριθμ. οικ.8589/8.2.2007 απόφαση του Νο¬ 
μάρχη Αθηνών που εκδόθηκε σύμφωνα με τις κείμε¬ 
νες διατάξεις, διορίζεται στη Ν.Α. Αθηνών-Πειραιώς/ 


Νομαρχία Αθηνών, σε κενή οργανική θέση με σχέση 
έμμισθης εντολής και με πάγια μηνιαία αντιμισθία, ο 
δικηγόρος παρά πρωτοδίκαις Λάμπρος Πάσχος του Γε- 
ωργίου επειδή πληροί τις νόμιμες προϋποθέσεις. 

(Αριθμ. βεβ. ΥΔΕ Νομαρχίας Αθηνών 6658/26.6.2007). 

Με την υπ’ αριθμ. οικ.8586/8.2.2007 απόφαση του Νο¬ 
μάρχη Αθηνών που εκδόθηκε σύμφωνα με τις κείμε¬ 
νες διατάξεις, διορίζεται στη Ν.Α. Αθηνών-Πειραιώς/ 
Νομαρχία Αθηνών, σε κενή οργανική θέση με σχέση έμ¬ 
μισθης εντολής και με πάγια μηνιαία αντιμισθία, ο δικη¬ 
γόρος παρ’ εφέταις Κυριάκος Παπανικολάου του Πανα¬ 
γιώτη επειδή πληροί τις νόμιμες προϋποθέσεις. 

(Αριθμ. βεβ. ΥΔΕ Νομαρχίας Αθηνών 5652/14.6.2007). 

Ο Νομάρχης 
ΙΩΑΝΝΗΣ ΣΓΟΥΡΟΣ 

